《二月十三日灰池炎灼得混沌胚腪》
宋代·吴误

灰池炎灼定浮枕，见了方知造化深。
世上本来无此物，人间终是少知音。
蒙蒙恍恍离宫本，杳杳冥冥坎户金。
得一莫夸能事毕，要勤功行合天心。

作者简介：吴误，号自然子、高盖山人。孝宗乾道八年（一一七二）游西湖渔庄，撰有《渔庄邂逅录》一卷。又有《丹房须知》、《指归集》等。事见《渔庄邂逅录》卷首自序。今录诗三首。